Home Karebakaili Vatu Gajah Palu Nakaa ri Dunia
Reporter: Firmansyah
WAKELE Wali kota, Sigit Purmomo Said ri tempona haja nangande bongina ante poserta AICIS, ri Hotel Mercure Salasa bongi (18/9/2018) nangulika, dako ri hasele panggava Institut Tehnologi Bandung (ITB), vatu ri Palu nelabi kana dako vatu ri Italia. ‘’Dako ri hasele ponilitian ITB, nisani isi vatu Palu nakaa vai dako ri nogara Itallia. Nisanita pura vatu lomoro sangu naka ri dunia, dako hamai, " panguli Wawali.
Santanina muni niuli i Pasha, dako ri hasele ponilitian. Vatu ri bulu sabingga kamateona ngata Palu, ledo maupu ane raala sampe ruatu mpae ri ngayona. Anu hai muni najadi potensi kasugi nu ngata. Naparlu ra kae bo raala haselena. Nipajadika panggava asli daerah.
Tapi, nitambai Wawali. Anu hai dopa ria saito tona ri palu namala nokarjaina najadi naria nilaina. Niposabakamo hai, pamarenta ngata netudu sakuya ito tona hau ri Magelang. Ala mobalajar berimba carana mokoto vatu mabelo rapajadika vatu alam.
Nakavaopa nitevaika topo dade band Ungu hai, ri tempona hie, pamarenta da nompaka belo lenje. Riara motumbo sala sangu visi. Nompajadika Palu ka destinasi wisata. Sakuya libo rabangu spot tourism. Eva ri bulu Salena. Ri kalanga nelabi nakura sanjobu feet dako bavo ntasi. Hamai rakavia sapeda bulu, paralayang ante flyng fox kandatena 2,4 km. Nidagina kandate flyng fox ri Jepang nandate ri dunia. Randua kategori ri paralayang. Eva kelas 450 ante 650. Hai muni da ni urusi ri komenterian. Nikaika ka berimba standar dako paralayang mboto. Ri libo ntanina naria muni nikavia. Eva out bond ri Uwe Ntumbu ante hutan kota Kaombona. Doi nipake nombangu niala dako APBD ngata. Ledo notonggoraka pamarenta puse.
Nowakeleka pamarenta ngata, Wawali nerapi maaf ko torata AICIS, belekana lenje ngata Palu dopa nabelo. Anu hai niposabaka da nipaka belo pura. Nompamula dako ri dala sampe drainase. Bo anumo hai ia nerapika ka todea rangata, ala morambanga mompajadika Palu ngata jasa, nobudaya bo noada, nopandasika iman ante taqwa. Kaupuna nomuara ka destinasi wisata.**
Subscribe to: Post Comments ( Atom )
ind_Latn ind_Latn bug_Latn bug_Latn bug_Latn bug_Latn min_Latn eng_Latn